Kospakkies geskenk in Motherwell | Netwerk24
Kospakkies geskenk in Motherwell
23 April 2020 22:35
Altesaam 80 behoeftige lede van die gemeenskap in wyk 23 het Saterdag skenkings van kospakkies van die Pakistan Suid-Afrika Vereniging ontvang. Die kospakkies is by die Enqileni Primary School in Motherwell oorhandig.
Van die gemeenskapslede ontvang die kospakkies van die Pakistan Suid-Afrika Vereniging.Foto: SELBY MADIKANE
Arshad Khan, sekretaris van die vereniging, sê hulle is deur Zola Mtunzini, 'n gemeenskapslid van wyk 23, genader om te help met kospakkies vir gesinne wat nie kos het nie.
Khan sê hulle is daartoe verbind om aan gemeenskappe in nood te gee.
"Ons het gesamentlik besluit dat ons iets moet doen om hierdie gemeenskap te help. Ons weet dat Covid-19 vinnig versprei en mense doodmaak. Dit sien nie die kleur van mense raak nie. Hierdie skenking kom van die bietjie wat ons het."
Mtunzini sê hy is baie bly dat die vereniging hul belofte nagekom het.
"Hierdie kos maak 'n groot verskil vir hierdie gesinne. Ek wil Khan en sy span bedank vir wat hulle vir ons mense gedoen het."
Makhi Feni, burgemeesterskomiteelid van die Nelson Mandelabaai-munisipaliteit, het die skenking waardeer.
Siphokazi Be­reng, een van die begunstigdes, het haar opregte dank uitgespreek.
"Ek het niks gehad om my kinders mee te voed nie, maar ek wil die vereniging bedank vir sy ruim skenking wat hy vandag vir ons moontlik gemaak het," sê Bereng. – Selby Madikane